cyanic-selkie/wikianc huggingface dataset:
Den irske republikk
Opprettelsen
I 1916 proklamerte irske nasjonalister opprettelsen av Den irske republikk under påskeopprøret. Den skulle være en selvstendig og suveren stat, styrt i første omgang av en provisorisk regjering bestående av opprørslederne. Opprøret var stort sett begrenset til Dublin, hadde liten støtte i befolkningen og ble raskt slått ned.
Sinn Féin og partiets leder Arthur Griffith hadde ikke tatt del i påskeopprøret og var i 1916 tilhengere av et dobbeltmonarki. I 1917 slo partiet seg sammen med Eamon de Valeras republikanere. På Ard Fheis, partikonferansen, i 1917 kom man frem til et kompromiss mellom de to fløyene i det nye Sinn Féin. Partiet skulle på kort sikt kjempe for en selvstendig republikk, og etter at denne var opprettet skulle befolkningen få velge hvilken styreform de ønsket. Det ble lagt inn en begrensning: Dersom folket valgte monarki, skulle intet medlem av den britiske kongefamilien inviteres til å bli landets monark.
Vedtaket om å opprette nettopp en republikk fremfor andre styreformer var av betydning fordi det medførte et fullstendig konstitusjonelt brudd med Storbritannia. Dermed var enhver mulighet for et kompromiss i form av Home Rule inntil videre blitt umulig. Da Government of Ireland Act 1920 delte Irland i to valgte man å la spørsmålet om gjenforening ligge; det samme skjedde da den anglo-irske traktat ble undertegnet året etter.
Dáil Éireann
Ettkammerforsamlingen Dáil Éireann var republikkens viktigste institusjon. Det første Dáil ble dannet av de fleste av de som ble valgt inn i det britiske parlamentet for Irland i 1918. To ytterligere valg som ble utlyst av Irlands stattholder, lederen for den britiske administrasjonen i Dublin Castle, ble av nasjonalistene behandlet som valg til Dáil. Det andre Dáil ble valgt i 1921, ved det som egentlig var et valg til Nord-Irlands og Sør-Irlands parlamenter. Det tredje Dáil ble valgt i 1922, ved valget til et provisorisk parlament for Sør-Irland som kunne ratifisere den anglo-irske traktat.
På sitt første møte vedtok Dáil en kort, provisorisk konstitusjon, Dáilkonstitusjonen, og en serie av basislover, hvorav spesielt Det demokratiske program var av betydning. Det vedtok også uavhengighetserklæringen.
Aireacht
Den utøvende myndighet ble gitt til en regjering kalt Aireacht, som betyr «ministerium». Aireacht måtte stå til ansvar overfor Dáil, som valgte regjeringslederen, først under tittelen Príomh Aire. Han valgte så selv sine ministre. I den opprinnelige konstitusjonen fra januar 1919 var det fire ministre:
I april 1919 ble regjeringens størrelse økt til maksimalt ni ministre, og i august 1921 ble det opprettet et embete for et statsoverhode og antallet ministerier ble begrenset til seks. Disse var:
Flere tidligere ministre, blant annet Constance Markievicz, rykket da ned til undersekretærembtetet.
Anders Østli
Anders Østli (født 8. januar 1983 i Fredrikstad) er en fotballspiller som spiller for Kråkerøy IL Fotball. Han har tidligere spilt for Fredrikstad, Moss FK, BK Skjold, SønderjyskE og Lillestrøm SK.
Den irske republikk
Aireacht
Aireach møttes så ofte sikkerhetshensyn tillot det.
Statsoverhode
På grunn av striden mellom republikanere og monarkister hadde republikken i begynnelsen ikke noe statsoverhode. Statens leder var Príomh Aire, premierministeren; i engelske versjoner av konstitusjonen ble han kalt President of the Ministry.
Senere tok man i bruk den engelske tittelen President of Dáil Éireann for denne posten, spesielt under de Valeras reise i USA. I 1921 overtalte de Valera, som stilte til gjenvalg, Dáil til å ta i bruk den nye tittelen President of the Republic. Hans argument for dette, som i det minste på kort sikt var en seier for den republikanske siden, var at man trengte et statsoverhode under de kommende traktatsforhandlingene slik at Irland kunne hevde at det var forhandlinger mellom to stater, og ikke mellom sentrale og lokale myndigheter slik britene mente. De Valeras to etterfølgere, Arthur Griffith og W.T. Cosgrave, gikk tilbake til tittelen President of Dáil Éireann.
Militæret
Irish Volunteers ble i forbindelse med krigsutbruddet omdefinert til å være republikkens væpnede styrker og fikk formelt navnet Irish Republican Army. I teorien var de underlagt ministeriet for forsvar, senere for det nasjonale forsvar, men i praksis var IRAs enheter i stor grad autonome og ble koordinert av hovedkvarteret i Dublin. I august 1920 ble det innført en troskapsed til Dáil som måtte avlegges av de frivillige.
Rettsvesen og politi
Det ble opprettet et nettverk av Dáil Courts som ble administrert av offiserer i IRA. De jobbet først parallelt med det britiske rettsvesenet, men etterhvert som folk vendte seg mot britene, tok det i økende grad over. Domstolenes effektivitet førte også til at mange valgte å føre saker der fremfor ved de lokale assize-domstolene. De første Dáil-domstolene ble opprettet i juni 1919. Etter at den anglo-irske traktat ble inngått var de ute av stand til å håndtere voldskriminaliteten, og systemet begynte å kollapse.
Håndheving av loven og domstolenes vedtak ble lagt til Irish Republican Police.
Svjatoslav Richter
Svjatoslav Teofilovitsj Richter (eller Rikhter; russisk: Святослав Теофилович Рихтер; født i nærheten av Zjytomyr, død 1. august 1997 i Moskva) var en sovjetisk pianist av tysk avstamning. Svjatoslav Richter er regnet som en av de største pianistene på 1900-tallet, og den største pianisten noensinne.
Sverige i Junior Eurovision Song Contest
Sverige debuterte i Junior Eurovision Song Contest i 2003 i København i Danmark, med sangen «Stoppa mig!», framført på svensk av gruppen The Honeypies. Bidragene blir valgt gjennom en nasjonal finale, med unntak av perioden 2009-2011, da bidragene ble valgt internt.
Ramones’ diskografi
Ramones' diskografi består av 14 studioalbum, seks livealbum, 12 samlealbum og 71 singler. The Ramones var et amerikansk punk rock-band som ble startet i 1974 i Queens i New York City og blir ansett som et av tidenes mest innflytelsesrike og populære punkband.
Svjatoslav Richter
Liv
I 1934 avholdt han debutkonserten, i en ingeniørklubb i Odessa, selv om han formelt sett ikke ble tatt opp på Moskva-konservatoriet før tre år etter. I Moskva ble han student under Heinrich Neuhaus. Neuhaus regnet Richter som «den geniale eleven som han hadde ventet på i hele sitt liv». I 1940, mens han fortsatt var student, fremførte han verdenspremieren på Sonate nr 6 av Sergej Prokofjev. Richter spilte flere av Prokofievs klaververker – 6 av Prokofievs 9 klaversonater og den første og den femte konserten. Richters eneste fremtreden som dirigent skjedde da han uroppførte Prokofievs Sinfonia Concertante med Rostropovitsj som cello-solist.
Richter ble utvist to ganger i løpet av det første året på konservatoriet etter å ha skulket de obligatoriske politiske møtene. Han var aldri på godfot med de kommunistiske myndighetene og ble aldri medlem av Kommunistpartiet.
Kill to Get Crimson
Kill to Get Crimson er det femte soloalbumet fra Mark Knopfler siden oppløsningen av rockegruppa Dire Straits i 1995. Albumet, som er et studioverk, ble utgitt på Warner Bros. Records/WEA og kom i salg fra den 18. september 2007. Bildet på frontcoveret av CD-platen er hentet fra et maleri av kunstmaleren John Bratby (1928–1992) og er inspirert av tre røde scootere av den italienske produsenten Vespa.
Svjatoslav Richter
Liv
I 1949 vant Richter Stalin-prisen, noe som medførte omfattende turnevirksomhet i Russland, Øst-Europa og Kina. Han ble kjent i Vesten da en rekke plateinnspillinger ble utgitt på 50-tallet. Han fikk ikke tillatelse til å turnere i USA før i 1960, men da han først fikk tillatelse av myndighetene, skapte det sensasjon med utsolgte konserter i Carnegie Hall. Richter likte ikke turnelivet særlig. Når han først turnerte foretrakk han å planlegge konsertene flere år i forveien. På slutten av karrieren hendte det at han stilte opp på kort varsel og spilte i små mørke rom kun opplyst av en enkelt lampe.
Kill to Get Crimson
Sporliste
Alle låtene er skrevet av Mark Knopfler.
Svjatoslav Richter
Liv
På begynnelsen av 80-tallet begynte Richter å benytte noter på sine konserter med ønske om at notene skal følges ned til minste detalj. Richter mente det var så å si umulig å huske alle detaljene i et stykke utenat. Omtrent samtidig gikk han over fra å spille på Steinway til å benytte Yamaha. Han mente Yamaha hadde «ekstrem-pianissimo» som han mente kun Yamaha hadde. Under noen opptak har han gjort unntak og brukt Steinway på enkeltstykker. Hans siste konsert akkompagnert av fullt orkester var i 1994 sammen med Japan Shinsei Symfoniorkester med Rudolf Barshai som dirigent. Richter spilte i Norge i 1968 og i 1993. Han døde i Moskva.
Innspillinger
Generelt sett er det to typer Richter-innspillinger: de autoriserte og de uautoriserte. Allerede mens Richter levde ble det utgitt mange innspillinger som ikke hadde hans autorisasjon. Richters repertoar – som også omfattet mange kammermusikalske verker – var enormt og omfattet såvel Bach som Alban Berg. Noe av det som utmerket Richter, var hans evne til å gestalte komposisjoner fra forskjellige epoker og stiltyper på en overbevisende måte. Han var snarere en «all-rounder» enn en spesialist. Likevel var det enkelte komponister han tolket med særlig innsikt og kommunikativ evne. Hans Schumann- og Schubert-tolkninger hører til disse. Likeledes er hans innspillinger av Rachmaninov, Prokofiev og Sjostakovitsj av mange regnet som uovertrufne.
Hans Mozart-tolkninger derimot er stort sett ikke like overbevisende. På toppen av sin karriere skal han ha hatt omtrent 40 klaverrecitals presentable på kort tid. Nær sagt hele repertoaret ble spilt inn i studio eller live ( ofte uautoriserte pirat-opptak ), og i mange tilfeller er det flere innspilte versjoner av samme verket. Det som går igjen når man sammenligner disse forskjellige versjonene, er at tempi blir langsommere med årene, likeledes avtar viljen til å satse stort og dristig. Richter var på høyden av sin kunst fra – grovt sagt – midten av 50-tallet til midten av 70-tallet.
Axel-Herman Nilsson
Axel-Herman Nilsson (født 31. desember 1894 i Stockholm, død 12. mai 1989 samme sted) var en svensk skiløper som representerte Djurgårdens IF. I OL i Chamonix i 1924 ble han nummer 5 i kombinert og nummer 6 i spesielt hopp. I OL i St. Moritz i 1928 ble han nummer 4 i hopp. Han ble svensk mester i skihopping i 1922, 1923 og 1924.
Cima Tosa
Cima Tosa (3173 moh) er den høyeste toppen i Brenta-massivet. Den letteste oppstigningen er fra øst, på Sentiero dell' Ideale.
På nordsiden av Cima Tosa ligger en av de mest kjente klassiske isrutene i Østalpene.
Cheng (Yangquan)
Bydistriktet i Yangquan (kinesisk: 城区; pinyin: Chéng Qū) er sentrum og sete for byprefekturet Yangquan i provinsen Shanxi i Folkerepublikken Kina.
Det har et areal på 19,28 km² og teller ca. 210.000 innbyggere (2004).
Turkmenistan
Naturgeografi
Landet er omtrent 488 100 km². Midten av landet er dominert av slettelandet i Karakumørkenen, som utgjør rundt 90 % av landets areal. Fjellkjeden Kopet-Dag, langs den sørvestlige grensen, når 2912 moh. Balkan-fjellene i vest og Kugitang-rekken helt i øst er de eneste andre høylandsområdene i landet. Elver inkluderer Amu-Darja og Hari Rud.
Klimaet er subtropisk ørken, med lite regn. Vintrene er milde og tørre med mest nedbør mellom januar og mai. Mest nedbør faller i Kopetdag-rekken.
Demografi
Flertallet av Turkmenistans befolkning er turkmenere. Andre etniske grupper inkluderer russere og usbekere. Turkmensk, som er en del av språkfamilien tyrkisk, er det offisielle språket i Turkmenistan, selv om russisk fremdeles blir brukt som et «interetnisk kommunikasjonsspråk» (ifølge grunnloven av 1992).
Viktige byer: Asjkhabad og Turkmenbasji (tidligere Krasnovodsk).
Eldre historie
Aleksander den store erobret området i 4. århundre f. Kr. på vei til India. 150 år senere etablerte parterne sitt kongedømme i sin hovedstad i Nisa, et område som nå ligger i forstedene til den moderne hovedstaden Asjkhabad. I det 7. århundret erobret araberene regionen, og tok med seg den islamske religionen og innførte turkmenerne i Midtøstens kultur. Det var rundt denne tiden at den berømte silkeveien ble etablert som en betydelig handelsvei mellom Asia og Europa.
Turkmenistan-regionen ble snart kjent som hovedstaden i Stor-Khorasan da kalifen Al-Ma'mun flyttet sin hovedstad til Merv.
I midten av det 11. århundret konsentrerte de mektige tyrkerne av Seldsjukk-riket sine krefter i territoriet til Turkmenistan i et forsøk på å ekspandere inn i Afghanistan. Riket brøt sammen i andre halvdel av det 12. århundre og turkmenerne mistet sin uavhengighet da Djengis Khan tok kontroll over den østlige Kaspihavs-regionen på sin vei vestover. I de neste syv århundrene levde turkmenerne under forskjellige imperier og utkjempet konstant interne stammekriger.
Russisk dominans, 1884–1991
Innen 1894 hadde Russland tatt kontroll over Turkmenistan etter at det ble separert fra Persia og annektert mellom 1865 og 1885. Den russiske revolusjonen i 1917 og etterfølgende politisk uro førte til erklæringen av Den turkmenske republikk som en av 15 republikker i Sovjetunionen i 1924. På denne tiden ble grensene for det moderne Turkmenistan fastlagt.
I 1991 ble Turkmenistan uavhengig etter at Sovjetunionen brøt sammen.
Selvstendig stat, 1991–
Etter frigjøringen fra Sovjet beholdt Turkmenistan sin kommunistiske leder Saparmurat Nijazov, som styrte landet diktatorisk frem til han døde i 2006.
President Nijazov var en tidligere byråkrat fra det kommunistiske partiet i Sovjet. Han beholdt absolutt kontroll over landet fram til sin død i 2006 og opposisjon var ikke tolerert. En totalt gjennomført personlighetskult fungerte med president Nijazov som Turkmenbasji, «lederen av alle turkmenere». Hans ansikt prydet det meste i Turkmenistan, fra sedler til vodkaflasker. Logoen til turkmensk nasjonalt fjernsyn bar hans profil. De to bøkene han skrev, er pensum i skolen. Institusjoner som ikke kunne oppkalles etter ham, ble oppkalt etter hans mor. Alle klokker som ble laget, måtte ha hans portrett. Hans 15 meter høye gullbelagte statue står på en roterende pidestall, så den alltid vil være rettet mot solen og lyse på hovedstaden som han selv laget.
Et populært slagord blant turkmenerne er «Halk! Watan! Türkmenbashy!» som betyr «Folket! Moderland! Leder!». Nijazov skrev den nye turkmenske nasjonalsangen selv, inkludert fraser som sier at mennesker som fører skam på moderlandet eller Turkmenbasji skal miste armene.
Utenlandske selskaper som søkte Turkmenistans store naturgassreserver, måtte samarbeide med Nijazov, siden han også hadde kontroll over adgangen til naturressursene. Hans «Ruhnama»-bok ble utgitt av utenlandske industrialister på flere språk, blant andre kroatisk, polsk, ungarsk og bantu, nettopp av denne grunnen.
Etter Nijazovs død tok Gurbanguly Berdimuhammedov over som president. Også han blir beskyldt for mange og grove brudd på menneskerettighetene, og for korrupsjon. Blant annet skal 75 % av statens inntekter bli kontrollert av ham personlig. Talspersoner fra Human Rights Watch sier at den politiske retorikken har endret seg, men at undertrykkelsen ellers er den samme. Gurbanguly Berdimuhammedovs sønn Serdar Berdimuhammedov overtok som president 19. mars 2022.
Administrativ inndeling
Turkmenistan er delt inn i 5 provinser eller welayatlar (entall – welayat), administrasjonssteder i parentes:
Forsvars- og utenrikspolitikk
Turkmenistan er i dag offisielt nøytralt.
Landets væpnede styrker teller omtrent 22 000 personer, hvorav hæren teller 18 500, luftforsvaret 3 000 og de maritime styrker 500.
Ifølge Radio Free Europe fikk NATO-fly i 2008 tillatelse til å lande på turkmenske flyplasser, noe som har ført til spekulasjoner om at landet revurderer sin status som nøytral. Samtidig har president Berdymukhammedov hatt fire møter med Kinas president Hu Jintao i løpet av 2007 og 2008, og Turkmenistan forhandler med Gazprom om oljeutvinning, så det ses av mange som mer sannsynlig at landet forsøker å spille stormaktene ut mot hverandre.
Rettsvesen
Ifølge en rapport fra menneskerettighetsorganisasjonen Human Rights Watch har den nye presidenten «ikke endret Turkmenistans bunnløse rulleblad angående menneskerettigheter», og rapporten konkluderer med at Turkmenistan er «et av de mest autoritære og undertrykkende landene i verden».
Ifølge Transparency Internationals liste over korrupsjon i verden, fra september 2008, rangeres Turkmenistan som verdens ellevte mest korrupte land.
I rapporten Its a gas fra organisasjonen Global Witness anslås det at 75% av det statlige forbruket går utenom statsbudsjettet, og styres av presidenten personlig. Blant annet skal store deler av petroleumsinntektene gå direkte inn på en tysk bankkonto som presidenten kontrollerer.
Per januar 2021 er ni medlemmer av Jehovas vitner fengslet for å nekte å avtjene verneplikt på religiøst grunnlag. Amnesty International anser dem som samvittighetsfanger, og forlanger at de løslates umiddelbart. FNs menneskerettighetskommisjon har oppfordret til endret lovverk, og til å stanse straffeforfølgelsen av dem.
Næringsliv
Halvparten av landets irrigerte land er beplantet med bomull, noe som gjør det til verdens 10. største produsent.
Eksakte tall for Turkmenistans oljereserver finnes ikke, men de antas å være store. Oil and Gas Journal sier landet har de tolvte største gassreservene i verden, og landet rangeres som verdens sjette største gasseksportør.
Turkmenistan har tatt et forsiktig steg mot økonomiske reformer og håper å bruke gass og bomulls-salget til å opprettholde sin ineffektive økonomi. Privatiseringsmål forblir begrensede. Mellom 1998 og 2002 har Turkmenistan vært preget av fortsatt manglende adekvate eksportruter for naturgass og fra forpliktelser fra betydelig korttids ekstern gjeld. På samme tid har verdien av den totale eksporten steget kraftig på grunn av høyere internasjonale olje- og gasspriser. På kort sikt er fremtiden dyster på grunn av utbredt intern fattigdom og byrden av utenlandsgjelden.
President Nijazov skuslet bort mye av landets inntekter på selvglorifisering og betydelig renovering av byer, særlig Asjkhabad, samtidig som mennesker utenfor hovedstaden strevde med fattigdom. Presidenten lovet fritt vann, elektrisitet og gass, men det manglet ofte.
Oljeselskaper i Turkmenistan
Ifølge den amerikanske Energy Information Administration (EIA) er det foreløpig bare Dragon Oil fra De forente arabiske emirater, Burren Energy (eid av det italienske oljeselsakpet Eni), og det malaysiske Petronas som opererer i Turkmenistan nå. Men Berdymukhammedov ligger i 2008 i forhandlinger om oljeutvinning med Chevron, Total, Shell, Lukoil, Gazprom, Itera og BP.
Oljedepartementet og StatoilHydro i Turkmenistan
November 2007 besøkte en norsk delegasjon Turkmenistan. Den var ledet av statssekretær Liv Monica Stubbholt fra oljedepartementet. Under arbeidet med en undersøkende artikkel i Morgenbladet om StatoilHydros engasjement i Turkmenistan lyktes det ikke å få noen kommentar fra Stubbholt om dette besøket.
StatoilHydros pressetalskvinne, Kjærsti Tvedt Morstøl, uttalte høsten 2008 at StatoilHydro er i gang med å åpne kontor i Turkmenistan, og regnet med at det ville være åpnet tidlig 2009.
I henhold til analytikere ved NUPI er det naturlig for StatoilHydro å søke mot Turkmenistan. Statoil opererer allerede stort i nabolandet Aserbajdsjan, hvor produksjonstoppen er ventet å nås i løpet av de neste fire-fem årene.
En annen grunn for StatoilHydro til å se mot oljefeltene i Turkmenistan er at StatoilHydro også har andeler i to rørledninger fra Det kaspiske hav via Georgia til Tyrkia, Baku-Tbilisi-Cheyhan rørledningen (BTC), og Sør-Kaukasus-rørledningen (SCP). Rørledningene har stor kapasitet, BTC kan ta en million fat pr dag. Forholdene ligger naturlig til rette for at disse kan forlenges østover til Turkmenistan langs bunnen av Kaspihavet.
Utdanning
Utdanningen er allmenn og obligatorisk med en total varighet som nylig ble satt ned fra 11 til 9 år.
Massemedia
Organisasjonen Journalister uten grenser (Reporters sans frontières) rangerer i sin Worldwide Press Freedom Index 2007 Turkmenistan som verdens tredje verste sted for pressefrihet.
Alle medier i Turkmenistan er statseid, og de har president Berdymukhammedov oppført som redaktør. I en artikkel i Morgenbladet vises et utvalg førstesider fra den samme dagen, hvor ikke engang layout varierer fra avis til avis.
Arresterte journalister og politiske fanger holdes i fangeleirer eller på psykiatriske institusjoner. Human Rights Watch jobber med situasjonen til flere politiske fanger, deriblant Gulgeldy Annaniazov, som bodde i Norge fra 2002 til juni 2008. Han ble arrestert dagen etter hjemkomsten for å ha krysset grensen ulovlig, men skal ha fått en annen tiltale siden.
Sivile organisasjoner
Uavhengige sivile organisasjoner er forbudt, og utenlandske NGOer får ikke innreisetillatelse til landet.
Oppføring på UNESCOs lister
Verdensarvsteder
Oppføringer på UNESCOs verdensarvliste (World Heritage List), verdens kultur- og naturarvsteder.
Mesterverker i muntlig og immateriell kulturarv
Oppføringer på UNESCOs liste knyttet til aktivt vern av immateriell kultur (Intangible Cultural Heritage). Årstallet angir når det ble listeført hos UNESCO.
Comedievognen
Comedievognen er et av Danmarks eldste eksisterende barne- og ungdomsteater. Det ble grunnlagt i 1968 av Benny E. Andersen som et alternativ til Skolescenen hvor barn og unge kom i teatret stort sett på voksenforestillingenes premisser.
Comedievognen ble et av de første alternative teatertilbud til skoler, barnehager og biblioteker – med tilbud om å vise vedkommende teater for barn og unge ute i de institusjoner barna ferdes i. Siden blomstrede flere danske barne- og ungdomsteater fram og der oppstod gjennom 70-tallet og 80-tallet et enestående faglig samarbeid teatrene imellom i forsøk på å dyktiggjøre skuespillere, instruktører, dramatikere m.fl. til den krevende disiplinen det er å spille teater for barn- og unge. Et samarbeid som i høy grad har høynet kvaliteten av dansk barneteater. Fra 90-tallet fram til i dag regnes dansk barne- og ungdomsteatre i internasjonale sammenhengen for ”verdens beste barne- og ungdomsteater”.
I dag er Comedievognen befolket med både unge og gamle skuespillere og produserer forestillinger som ofte inneholder humor, komikk, dans, poesi, et innblikk i barn- og unges situasjoner og forståelse for tidens ”språk”. Teatret har i dag egen scene på Nørrebro i København og turnerer derutover på 37. år over hele landet og i utlandet med sine forestillinger.
Park Royal
Navnet kommer fra en park som ble opprettet der i 1903 av Royal Horticultural Society som en permanent utstillingspark for RHS’ årlige show. Stedet viste seg å ikke være egnet, og allerede i 1905 solgte organisasjonen stedet. På grunn av gode kommunikasjonsmuligheter begynte man raskt å bygge ut industri i Park Royal.
Mot nord grenser området mot Network Rails depot i Stonebridge Park; mot øst mot Acton Lane og Park Royal Road; mot sør mot Western Avenue (A40 og mot vest North Circular Road. Park Royal undergrunnsstasjon ligger rett ved Western Avenue, og Harlesden stasjon er like ved Park Royal.
Grand Union-kanalen renner gjennom midten av området.
Det er til enhver tid flere bygninger som står tomme, og flere av disse har blitt brukt til illegale fester ettersom området stort sett er tomt for mennesker etter arbeidstid.
Trondheim Tornadoes
Trondheim Tornadoes var et basketballag fra Trondheim som spilte i 1M, som er det samme som 1. divisjon i ligasystemet. Laget hadde ambisjoner om å spille i den norske basketligaen BLNO i 2008.
Laget hentet sesongen 2007-2007 to amerikanske spillere; Antwon Brown og Marshall Wiliams, som bnidro til mange seiere. Begge amerikanerne forlot klubben etter sesongen.
Året etter spilte Tornadoes med et lag som minnet mest om juniorkretslaget.
Laget trente og spilte sine hjemmekamper i Husebyhallen.¨
De nådde aldri målet om å spille i Norges høyeste liga, BLNO.
Sakkat
Sakkat (tidligere kalt Saggat eller Saggatjaure) er en innsjø i Jokkmokk kommune, Norrbottens län i landskapet Lappland i Sverige. Innsjøen har et areal på knapt 34 km² og ligger 302,5 meter over havet. Ved vestenden ligger tettstedet Kvikkjokk. Sjøens utløp er i øst gjennom Lilla Luleälven.
Innsjøen har bratte strender. På begynnelsen av 1900-tallet var innsjøen 83 meter dyp.
Min kamp. Første bok
'Min kamp. Første bok' er første bind i Karl Ove Knausgårds selvbiografiske romansyklus Min kamp, en serie på i alt seks bøker, utgitt av Forlaget Oktober i 2009. Bøkene i serien er blitt betegnet som en uvanlig stor «litterær satsing» skrevet med «kraft og oppriktighet». I seksbindsverket gir forfatteren detaljerte, nærgående og «brutalt ærlige beskrivelser av en rekke konkrete episoder og personer fra sin egen fortid og nåtid. Det har fått svært stor oppmerksomhet i mediene, blitt en stor salgssuksess og er oversatt til flere språk.
Innhold og mottakelse
Dette første bindet tar for seg Knausgårds ungdomstid på 1980-tallet og hans reaksjoner og opplevelser da faren dør i 1998. Boken tar for seg hvordan faren utvikler en stadig kraftigere alkoholisme etter at han blir skilt.
Boken fikk meget gode kritikker og Brageprisen for 2009. Boken avfødde også sterke reaksjoner fra 14 slektninger av Knausgård som rykket inn et leserinnlegg i Klassekampen der de refererte til Knausgårds bok som «Judas-litteratur».
Dimensjonsmodellering
Dimensjonsmodellering går ut på å lage såkalte rapporteringskuber for bruk til OLAP og lignende systemer for informasjonsuthenting.
Prinsipp
Dimensjonsmodellering har et enkelt prinsipp:
De fleste kuber er imidlertid hyperkuber da de har flere dimensjoner. En 3-dimensjonal stjernemodell kan visualiseres som en kube:
Fordeler med kuber
Kuber gir en uniform og fleksibel måte å trekke ut data på som gjør det mulig å akkumulere langs noen dimensjoner og eksponere andre ("slice and dice"; å dele opp i biter, og omorganisere eller analysere på en rekke forskjellige måter, ofte vilkårlig). De tilfredsstiller for eksempel Codd sitt sjette krav til OLAP:
I mange OLAP-verktøy kan man enkelt velge dimensjoner og fakta i et grafisk brukergrensesnitt og lage rapporter som viser informasjonen på et 2-dimensjonalt papir- og skjermvennlig format.
Ørland Ballklubb
Ørland Ballklubb (stiftet 18. januar 1994) er et idrettslag fra Ørland på Fosen i Trøndelag.
Klubben ble stiftet som en sammenslåing av klubbene Opphaug Idrettslag, Brekstad Ballklubb (etablert 1932) og ballidrettsdelen av Idrettslaget Yrjar, og har avdelinger for både fotball og håndball. Før klubben ble stiftet hadde man Seniorlag i fotball under navnet Ørland i årene 1990-1994.
Fotball
A-laget i fotball for menn spiller i 2018 i 4. divisjon. Kvinnelaget hadde et samarbeid med Fotballklubben Fosen, og spilte i 2012 i 3. divisjon.
Mangrovesnok
Mangrovesnok (vitenskapelig navn Boiga dendrophila) er en slange som lever i Sørøst-Asia. Den blir fra 2 til 2,5 meter lang. Mangrovesnoken lever i trærne.
Holy Diver
Holy Diver er debutalbumet til heavy metal-bandet Dio.
Albumet kom ut 25. mai 1983, og «Holy Diver» er også navnet på albumets tittelspor. Dio turnerte i 2005 verden rundt (med ny besetning, foruten om Ronnie selv) og framførte for første gang hele musikkalbumet. Dette er også dokumentert på DVD-en Holy Diver – Live.
1957
1957 (MCMLVII) i den gregorianske kalenderen var et år uten skuddag som begynte på en tirsdag.
Wilhelm Menne
Wilhelm «Willi» Menne (født 11. august 1910 i Würzburg, død 27. mars 1945 i Trencin) var en tysk roer som deltok i de olympiske leker 1936 i Berlin.
Menne ble olympisk mester i roing under OL 1936 i Berlin. Han var med på den tyske fireren som vant firer uten styrmann foran Storbritannia og Sveits. De andre roerne på laget var Rudolf Eckstein, Anton Rom og Martin Karl.
Han falt under annen verdenskrig i Slovakia bare en drøy måned før Tyskland kapitulerte.
Alps Tour
Alps Tour er en turneringsserie (tour) i golf for herrer som sanksjoneres av golfforbundene i Frankrike, Italia, Østerrike, Sveits og Marokko. Den regnes for å ligge to nivåer under Europatouren og ett nivå under Challenge-touren, på linje med den britiske PGA EuroPro Tour og den tyske EPD Tour.
De fleste av spillerne på Alps Tour kommer fra arrangørlandene. De beste spillerne på tourens pengeliste får tildelt plasser i del 2 på Europatourens kvalifiseringsskole, og de fem beste får begrensede spillerettigheter på Challenge-touren.
Gerhard Gustmann
Gerhard Gustmann (født 13. august 1910, død 30. mars 1992) var en tysk roer som deltok i de olympiske leker 1936 i Berlin.
Gustmann ble olympisk mester i roing under OL 1936 i Berlin. Han var med på den tyske toeren som vant toer med styrmann foran Italia og Frankrike sammen med roeren Herbert Adamski og Dieter Arend som var styrmann.
Geittinden
Geittinden er navnet på flere fjell:
Monika Pflug
Monika Pflug (født 1. mars 1954 i München), er en vesttysk tidligere skøyteløper som deltok i de olympiske vinterleker 1972 i Sapporo, 1976 i Innsbruck, 1980 i Lake Placid, 1984 i Sarajevo og 1988 i Calgary.
I 1972 vant hun, bare 17 år gammel, gull på 1,000 meter under de olympiske lekene i Sapporo, foran Atje Keulen-Deelstra fra Nederland og Anne Henning fra USA.
Smålandsstøver
Smålandsstøver (FCI #129) er en mellomstor drivende jakthund som hører til støverne og stammer fra Småland i Sverige.
Opprinnelse og alder
Smålandsstøverens opprinnelse er uklar, men rasen oppsto i Småland på 1800-tallet, trolig fra støvere som fantes i traktene mellom Jönköping og Huskvarna. Der fantes et utvalg tyske, polske og baltiske støvere og andre jakthunder, bragt dit av svenske offiserer i tidsrommet 1611–1718.
Smålandsstøveren har ikke rent støverblod i årene, men også innslag fra andre hunderaser. Det hevdes at schillerstøveren var sentral, men det er også klart at andre raser inngår. Man kan tenke seg at den nå mer sjeldne westfalske dachsbracken og kanskje til og med tysk pinscher kan være blant disse, likeledes som lokale spisshunder. Noen hevder også at engelske støvere skal ligge til grunn for rasen.
Det første man finner i skriftlige kilder kommer fra et bok utgitt av ingeniør Vilhelm Emanuel Källström (1817–1868) i 1850 og (andre opplag) 1864, som også var skogforvalter. I avsnittet om hunder nevner han både tysk støver og smålandsstøver. Sistnevnte var mindre og ble brukt til både å drive hare og som treskjeller for storfugl og ekorn. Nils Månsson Mandelgrens skisser fra 1873, av hundene Fritz i Åsen og Pan i Odensjö, styrker inntrykket om at smålandsstøveren eksisterte som type alt på denne tiden. Likeledes var det en smålandsstøvertispe ved navn Clerry som ble Sveriges første utstillingshund noen sinne. Den ble stilt ut som første hund på en utstilling holdt av H. M. Konungens Jaktklubb i 1886. Eier var Löjtnant grefve E. Sparre fra Söderköping.
Den første rasestandarden forelå i 1921, og Svenska Kennelklubben godkjente rasen, men standarden ble ikke endelig fastsatt før i 1952. Svenska Smålandsstövareföreningen ble skipet som spesialklubb den 19. april 1969.
Utseende, anatomi og fysikk
Smålandsstøveren er en tilnærmet kvadratisk hund som gir et verdig og ganske edelt uttrykk. Den skal være robust uten å virke tung. Et særpreg med rasen er at den finnes både med normal hale og stumphale. Hodet er tørt og middels langt, og har et godt utviklet snuteparti. Ørene henger og er ganske høy ansatte. Halsen er middels lang, tørr og kraftig, uten å virke grov. Kroppen er kompakt og har kort, rett rygg, kraftig lend, dyb brystkasse og ubetydelig opptrukket buklinje. Muskuløse bein og kraftig benstamme. Halen skal enten være (a) lang og ansatt i rett forlengelse av rygglinjen, eller (b) medfødt stumphale (lengden kan variere). Lang hale skal bæres rett eller hengende i en svak bue (sabelformet).
Pelsen er middels lang, grov og har tett tilliggende overpels. Kraftigere på rygg og hals, kort og glatt på hodet, ørene og beinas framsider. Bak på lårene og langs undersiden av halen skal pelsen være lenger enn på ryggen. Underullen er kort, tett og myk. Grunnfargen er sort med brune tegninger (såkalt black & tan) over øynene, langs sidene på snuten, under halsen, på brystet, bena og potene, i buken, på innsiden av lårene, undersiden av halen og rundt anus. Brunfargen kan variere fra gulbrun til varm rødbrun. Mindre hvite tegninger kan forekomme på brystet og labbene.
Lynne og væremåte
Smålandsstøver er en typisk jakthund på alle måter. Den er sta og allsidig, men rolig, vennlig og lojal som familiehund, forutsatt at den får ofte og mye mosjon. Ellers er det kjent at den lett kan bli rastløs og uharmonisk. Rasen passer derfor best i en familie som trives med å ferdes mye ute i skog og mark, og gjerne helst også være jegere. Denne hunden har lett for å skjelle, noe som kan skape problemer med naboer som bor tett ved.
Annet
Pelsen trenger å bli børstet ofte, spesielt i underullsfellingen.
Ar-Adûnakhôr
Ar-Adûnakhôr Kings of Númenor Rois de Númenor Ar-Adûnakhôr Ar-Adûnakhôr Ar-Adûnakhôr 亞爾-阿登那霍
Randesund Idrettslag
Randesund Idrettslag, også bare kalt RIL, er en idrettsklubb fra Randesund i Kristiansand. Dette er Sørlandets største idrettslag. Kristofer Hæstad, Morten Hæstad, Tom Berhus, Frank Tønnesen og Simon Larsen er fotballspillere som kom fra RIL mens Espen Johnsen og Kjetil Ruthford Pedersen har hatt trenerroller og vært spillere. Håndballspillerne Henrik Westgaard, Svenn Erik Medhus og Adin Sehovic har også tidligere spilt for RIL. Landslagsspiller og flere ganger seriemester i fotball, Lene Mykjåland, begynte sin karriere i laget. Håndballaktiviteten i RIL er landets nest største. Andre idretter i RIL er barneidrett, tennis og bordtennis. RILs anlegg og baner ligger ved Sukkevann, og omfatter innendørshall, klubbhus, selskapslokaler, kontorer, lysløype, ballbinge, tennisbaner og et treningsfelt med kunstgress.
Fotball
I 2009 rykket klubbens herrelag i fotball opp til 3. divisjon. I 2011 sesongen spilte de igjen i 4. divisjon hvor de endte på 5.-plass. Kjetil Ruthford Pedersen er spillende trener. Fra 1. november 2011 tok tidligere spiller og assistenttrener i, Frode Fredriksen, over hovedtreneransvaret for herrelaget.
Håndball
Håndballaktiviteten i RIL er landets nest største. Herrelaget i håndball rykket i 2011 opp til 2. divisjon etter å ha vært etablert i 3. divisjon i mange sesonger på rad. Trener for herrelaget er islandske Konrad Hatlemark Olavsson som i 2011 bygde opp en ny sterk stall. Damelaget i håndball spilte i 2011 i 2. divisjon.
Geittinden (Nordland)
Geittinden (sørsamisk: Gaajssnjurhtjie) er en fjelltopp på grensen mellom kommunene Hattfjelldal, Hemnes og Vefsn i Nordland. Toppen er det høyeste punktet i Vefsn, og primærfaktoren på 1110 meter er blant de 50 høyeste i Skandinavia. Fjellet kan bestiges fra flere kanter, for eksempel fra fylkesvei 291 mellom Røssvatnet og Tustervatnet.
Gyllentreslange
Gyllentreslangen (vitenskapelig navn Chrysopelea ornata) er en slange som lever i Sør- og Sørøst-Asia. Den blir fra 100 til 130 cm lang. Gyllentreslangen lever i trærne.
Lofthus terrasse (Oslo)
Lofthus terrasse (1–19, 2A–16) er en vei på Lofthus i bydel Nordre Aker i Oslo. Den går fra Christian Schous vei til Frennings vei. Navnet ble vedtatt i 1935.
Ragne Tangen
Ragne Tangen (født 12. mars 1927, død 9. mai 2015 ) var en norsk programleder, forfatter og fjernsynspioner. Ragne Tangen var i likhet med Lauritz Johnson, Ada Haug og Rolf Riktor en pioner innen fjernsynsunderholdning for barn i Norge på 1960-tallet. Som programsekretær i Norsk rikskringkasting (NRK) laget Ragne Tangen og Helge Sverre Nesheim, daværende sjef for barne- og ungdomsavdelinga samme sted, det første, norske barne-TV-programmet i september 1960, bare tre uker etter fjernsynets offisielle åpning i landet. Programmet ble kalt Kosekroken og hadde fast sendetid hver fredag. I 1961 laget hun de første episodene med Pernille og Mr. Nelson, en serie dokketeaterhistorier der hun både skrev manus og spilte alle rollene med hånddokker. De enkle figurene ble svært populære i et land med bare én TV-kanal og i et medium med voldsom vekst, og serien er sendt i reprise flere ganger.
Siden ble «tante Ragne» programleder for barneprogrammet Du og jeg og vi to sammen med «postmannen», spilt av Ulf Wengård, og «vaktmesteren», spilt av Svein Byhring. I 1968 fikk trioen en slager med Kåre Grøttum sin «Tannpussevise» fra dette programmet.
Ragne Tangen fortsatte som programmedarbeider i NRK og var med på å forme barne-TV også i 1970- og 1980-årene. Hun skrev Pernille og Stjernen, en spesiallaget juleserie med Pernille og Mr. Nelson, som ble produsert i 1988 og vist på fjernsynet julen 1997.
Neasden
Neasden er et område i distriktet Brent i nordvestlige London. Det var en gang kalt for «den mest ensomme landsby i London», men er nå et relativt pregløst forstad delt i to av veien North Circular Road og adskilt fra Wembley ved elven Brent.
Etymologi
Stedsnavnet er dokumentert i 939 som Neasdun, og angelsaksiske neos, «nese» + dūn, «høyde». Betydningen er en neseformet høyde som referanse til et kjent landemerke i området som lå ved enden av Dollis Hill. Av strategiske grunner bygde oldtidens samfunn bygdeborger på høyder, i keltiske språk, som i irske dún, skotsk-gælisk dùn, gammelwalisiske din, hadde dette ordet betydningen festning, borg. I 1750 ble skrivemåten Needsden brukt, og den nåværende skrivemåten er således av senere dato.
Historie
I begynnelsen av 1850-årene var Neasden en liten landsby med omkring 110 innbyggere. I 1875 ble Dudding Hill stasjon åpnet, og kort tid etter ble Metropolitan Railway ført gjennom Neasden. Det ble bygget hus til jernbanearbeiderne, og i 1911 hadde befolkningstallet nådd 2074. I 1909 åpnet en annen stasjon like ved, Dollis Hill.
North Circular Road ble anlagt i 1930-årene, og dette førte med seg en ny runde med utvikling av området. Den siste gården i Neasden ble erstattet av boliger i 1935. I 1936 åpnet det første kjøpesenteret, som var et av de mest moderne i omegnen. Sør for Neasden ble det etablert industri, og i 1949 var det mer enn 13 000 innbyggere.
I etterkrigstiden fulgte nedgangstider. På grunn av trafikkproblemer ble North Circular Road lagt om, og den nye traséen kuttet i praksis Neasden i to. Dette hadde en katastrofal effekt på kjøpesenteret. Industrien led også, med mange nedleggelser. Utover i 1960- og 1970-årene flyttet mange afro-karibiere, søramerikanere, irer og senere østeuropeere til området. I 2004 gjennomførte bydelsforvaltningen en delvis ombygging av kjøpesenteret for å gjøre det mer attraktivt.
Neasden regnes som et av Londons mest kriminelt belastede områder, i likhet med naboområdene Stonebridge og Harlesden.
Neasden Temple er det største hindutempelet utenfor India.
På grunn av det britiske satiremagasinet Private Eye har Neasden fått et spesielt ry. Bladet begynte tidlig i sin historie å bruke Neasden som et eksempel på forstadsmiljø, og har for eksempel funnet opp University of Neasden og taperlaget Neasden FC.
Gulgrønnpilsnok
Gulgrønnpilsnok (vitenskapelig navn Hierophis viridiflavus) er en slange som lever i Sør-Europa. Den blir fra 1,5 til 2 meter lang. Gulgrønnpilsnoken lever på bakken. Arten har ikke gift og er ufarlig.
1. etappe av Giro d’Italia 2010
1. etappe av Giro d'Italia 2010 ble kjørt den 8. mai 2010 i Amsterdam og markerte starten på den 93. utgaven av Giro d'Italia. Bradley Wiggins fra Team Sky tråkket inn til seier i Amsterdam og kunne for første gang i karrieren ikle seg ledertrøyen i en Grand Tour
Eksterne lenker
2010 Giro d'Italia, Stage 1 to Stage 11
Vindelmøll
Vindelmøll (Bedelliidae) er en liten familie av sommerfugler der alle artene vanligvis blir regnet til slekten Bedellia. De hører til gruppen Yponomeutoidea, og har tidligere blitt regnet til flere forskjellige andre familier i denne gruppen. Larvene kan utvikle seg i en rekke forskjellige planter. Artene kan leve på forskjellige planter, blant andre nytteplantene søtpotet (Ipomoea batatas), aubergine (Solanum melongena) og hirse (Panicum sp.). Vindelmøll ble første gang registrert fra Norge i 2002, nær Kristiansand (Aarvik m.fl. 2003). Den kosmopolitiske arten Bedellia somnulentella utvikler seg i en mine på arter i vindelfamilien (Convulvulaceae).
Utseende
Små (vingespenn 8 – 11 mm), slanke møll, gjerne brunlige. Hodet er forholdsvis stort med en dusk av opprettstående hår i pannen. Palpene er ikke påfallende lange, antennene trådformede og nær så lange som forvingene. Forvingene er lange og smale, litt tilspissede ytterst, langs bakkanten med hårfrynser som er omtrent så lange som vingene er brede. Bakvingene er smale, stavformede, tilspissede ytterst, med lange hårfrynser både langs fram- og bakkanten. Beina er lange og slanke, med markerte sporer. Larvene utmerker seg ved å ha uvanlig lange vorteføtter.
Kilder
Aarvik, L., Berggren, K. og Bakke, S.A. (2003). Nye funn av sommerfugler i Norge 3. Insekt-nytt 28: 23-40.
Tyson Gay
Tyson Gay (født 9. august 1982 i Lexington, Kentucky) er en amerikansk sprinter.
Under det amerikanske mesterskapet i 2007 løp Gay 100 meter på 9,84, verdens nest raskeste tid oppnådd i motvind. Han satte også ny personlig rekord på 200 meter med tiden 19,62, som førte ham opp på Tredjeplass gjennom tidene på denne distansen. Gay ble verdensmester tre ganger under VM 2007 i Osaka, først vant han finalen på 100 meter med tiden 9,85 foran Derrick Atkins (9,91) fra Bahamas og Asafa Powell (9,96) fra Jamaica og siden 200 meter med nytt mesterskapsrekord på 19,76 foran Usain Bolt (19,91) fra Jamaica. Sin tredje gullmedalje vant han på 4 x 100 meter stafett der han løp tredje etappen, USA vant med tiden 37,78 foran Jamaica. Gay ble dermed den fjerde som har vunnet tre gull i et å samme VM. De tre andre er Carl Lewis, Michael Johnson og Maurice Greene.
Under den amerikanske OL-kvalifiseringen i 2008 løp han 100 meter på 9,77, den tredje raskeste tiden i verden til da. Dette var både personlig og amerikansk rekord på distansen. Gay forbedret denne tiden to ganger i løpet av 2009-sesongen, med 9,71 da han tok sølv under VM-finalen i Berlin og 9,69 under seieren i Shanghai i september. Han var likevel en klar toer på distansen det året, overskygget av verdensmesteren Usain Bolt.
Gay vant Diamond League på 100 m i 2010, i en sesong uten internasjonale mesterskap. Han slo Bolt under stevnet i Stockholm i slutten av juli, med en ny banerekord på 9,84, og vant også i London med 9,78 og i Brussel med 9,79; sesongens to raskeste tider. Gay vant også 200 m i Monaco, men stilte bare opp i to av sju stevner på den distansen og ble dermed nummer tre sammenlagt. I et tidlig løp i sesongen satte han også personlig rekord på 400 m med 44,89, og er dermed den eneste (pr. 29. august 2010) som har løpt 100 m under 10 sekunder, 200 m under 20 sekunder og 400 m under 45 sekunder.
Tyson Gay deltok for USA under 4 × 100 meter stafett menn under Sommer-OL 2012. Laget fikk opprinnelig sølv, men ble diskvalifisert da Gay ble tatt for doping. IOC omfordelte offisielt medaljene i 2015.
Torkel Persson
Torkel Persson (født 21. juni 1894 i Krokoms kommun i Jämtland, død 6. august 1972) var en svensk samisk langrennsløper. Persson deltok i sin første langrennskonkurranse i 1919 i Östersund. Torkel Persson måtte da gå på ski de seks milene til nærmeste jernbanestasjon, Nälden, og deretter med tog de siste milene til Östersund.
I 1924 deltok Torkel Persson under OL i Chamonix, der han ble beste svenske. Han kom på femteplass på femmila, der det ble firedobbelt norsk seier, med tiden 4.05.59. På 18 km kom han på 9.-plass. Reisen til Chamonix gikk med tog fra Näldens stasjon.
Persson var en av de første store langrennsløperne fra Jämtland.
Marianne Rokne
Hun var med på Norges lag som ble verdensmester under VM i 1999. I 2006 var hun med på det norske laget som ble europamester. Hun har også VM-sølv fra 2001 og OL-bronse fra OL i 2000 i Sydney.
35. serierunde i Premier League 2006/07
35. serierunde i Premier League 2006/07 begynte 21. april klokka 13:45 med London-oppgjøret mellom Tottenham Hotspur og Arsenal. Runden ble avsluttet 22. april med Aston Villa – Portsmouth FC.
Sarita Skagnes
Sarita Skagnes (født 2. januar 1969 i Punjab India) er en indisk norsk forfatter og foredragsholder. Hun debuterte i 2007 med selvbiografien Bare en datter. For den boken mottok hun Åpenhetsprisen på Verdensdagen for psykisk helse i 2008. Prispengene på 10 000 kroner gav hun til Fadderbarnas framtid.
Oppvekst
Sarita ble født og hadde sin barndom i India. Da hun ble født ble hun datter nummer 3 i familien, og det var en skam. Pikebarn hadde ingen særlig verdi i India. Det førte til at hun ble byttet bort med en fetter. Han ble tatt opp som en sønn i familien, mens Sarita ble slave hos en tante. Allerede 4 år gammel ble hun voldtatt av en fetter. Hun hadde en grusom barndom, da tanten solgte henne for piller da tanten var pillemisbruker. 12 år gammel ble hun gitt bort til besteforeldrene for å stelle de gamle, og fikk det bedre. Hennes foreldre og søsken flyttet til Norge og da hun var 15 år kom faren tilbake til India og voldtok henne. Etter dette ba bestemoren faren hennes om å ta henne med til Norge.
Damaris Trobe
Damaris Trobe (født 21. oktober 1928) er en tidligere norsk misjonær tilknyttet den norske pinsebevegelsen.
Damaris Trobe fikk misjonskallet, 14 år gammel og valgte sin utdannelse som sykepleier og jordmor ut fra dette. Hun lærte seg både engelsk og fransk. På 28-årsdagen, den 21. oktober 1956, reiste hun fra Norge til Kaziba i Kongo (Den demokratiske republikken Kongo). Hun ble utsendt som misjonær av pinsemenigheten Salem Oslo og virket ved norsk pinsemisjons (PYM) sykehus i Kaziba.
Damaris Trobe opplevde flere ganger krigens uroligheter, dramatikk og nøden som preget Kongo. På grunn av sviktende helse måtte hun gi seg etter omtrent 40 år i misjonens tjeneste.
Pro Golf Tour
EPD Tour (European Professional Development Tour) er en turneringsserie (tour) i golf på nivået under Challenge-touren og to nivåer under Europatouren. Andre tourer på dette nivået er Alps Tour og PGA EuroPro Tour.
EPD Tour ble grunnlagt av den canadiske golfspilleren Wayne Hachey i 1997 og har vært anerkjent som en offisiell tredjenivåtour av PGA European Tour siden 2001. I 2005 tok PGA of Germany over ansvaret for EPD Tour. Premiepotten har økt fra 7500 euro i den første sesongen til 450 000 euro i 2006.